**Zásady poskytovania návratnej bezúročnej peňažnej pôžičky**

**z finančných prostriedkov OZPŠ a V na Slovensku**.

Čl.1

Všeobecné ustanovenie

1. Poskytovanie návratnej bezúročnej peňažnej pôžičky je v súlade so Stanovami OZ PŠ a V na Slovensku. Poskytuje sa len členom OZ PŠ a V na Slovensku.
2. Objem finančných prostriedkov na poskytnutie návratnej bezúročnej peňažnej pôžičky (ďalej „NBPP“) je 100 000,00€.
3. Maximálna výška poskytnutej NBPP je 3 000,00€ členovi do 35 rokov veku.
4. Maximálna výška poskytnutej NBPP je 2 000,00€ ostatným členom.
5. Objem prostriedkov poskytnutých na NBPP členom do 35 rokov musí tvoriť minimálne 30 % z celkového objemu finančných prostriedkov podľa bodu 2 tohto článku.
6. Administratívny poplatok vo forme jednorazového mimoriadneho členského príspevku je vo výške 1 % z NBPP(ostáva na účte NBPP).
7. Doba splatnosti najdlhšie do štyroch rokov.
8. Žiadateľ nemôže byť zároveň aj ručiteľom v rámci NBPP.
9. Ručiteľ NBPP je minimálne jeden rok členom OZ PŠ a V na Slovensku.
10. Návratná bezúročná peňažná pôžička sa poskytuje podľa týchto zásad.
11. Termín predloženia žiadosti o NBPP bude zverejnený na internetovej stránke OZ PŠ a V.
12. Na poskytnutie NBPP nie je právny nárok.
13. Pokiaľ žiadateľ ukončí členstvo v OZ PŠ a V na Slovensku, je povinný uhradiť celú dlžnú čiastku do konca nasledujúceho kalendárneho mesiaca od ukončenia členstva**.**
14. Akceptované budú len žiadosti a potvrdenia o členstve, podané na formulároch zverejnených na internetovej stránke OZPŠ a V na Slovensku.

Čl. 2

Komisia na posúdenie žiadosti

1. Komisia je zložená z funkcionárov OZ PŠ a V na Slovensku, za každé združenie jeden člen a predsedu zväzu, je zložená tak, aby sa zabezpečila kvalifikovaná príprava návrhov o poskytnutí NBPP.
2. Predseda komisie zvoláva zasadnutia podľa potreby. Z každého zasadnutia komisie sa vyhotoví písomný zápis o výsledku zasadnutia komisie, ktoré podpíšu všetci jej členovia.
3. Komisia rozhoduje o poskytnutí NBPP a o jej výške v príslušnom kalendárnom roku, berie do úvahy výšku príjmu žiadateľa, jeho sociálnu situáciu a splnenie ďalších podmienok pre poskytnutie NBPP zo strany žiadateľa. Komisia o podaných žiadostiach rozhoduje tak, aby bola NBPP primerane rozdelená medzi členov do 35 rokov, členov, ktorými sú pedagogickí a odborní zamestnanci a ostatných členov OZ PŠ a V.
4. Poverený zamestnanec OZ PŠ a V kontroluje návratnosť poskytnutej NBPP a spracováva príslušnú agendu.

Čl.3

Návratná bezúročná peňažná pôžička

Podmienky poskytnutia NBPP:

Žiadateľ

1. je členom OZ PŠaV na Slovensku minimálne jeden rok,
2. je v pracovnom pomere,
3. nie je v skúšobnej dobe u zamestnávateľa,
4. poskytuje záruku návratnosti pôžičky
   * cez ručiteľa,
5. má možnosť požiadať o poskytnutie ďalšej pôžičky až po troch rokoch po splatení predchádzajúcej pôžičky,
6. NBPP mu bude poukázaná na účet uvedený v žiadosti o NBPP bezhotovostným prevodom.

Žiadosť o NBPP obsahuje:

1. kompletné vyplnené údaje žiadosti podľa predtlače,
2. výšku požadovanej pôžičky,
3. výšku splátky,
4. údaje o žiadateľovi a ručiteľovi,
5. prílohy:

* potvrdenie zamestnávateľa o trvaní pracovného pomeru,
* výplatné pásky za posledné 3 mesiace predchádzajúce mesiacu podania žiadosti o NBPP,
* potvrdenie o členstve žiadateľa (trvania dĺžke členstva) v OZ PŠaV na Slovensku,
* potvrdenie o členstve ručiteľa v OZ PŠaV na Slovensku.

Čl.4

Záverečné ustanovenie

1. Ak je žiadateľ v omeškaní so splátkami viac ako dva mesiace, pohľadávku uhradí ručiteľ.
2. Ak poskytnutá pôžička alebo jej časť nie je uhradená v dohodnutej lehote ani ručiteľom, pohľadávka sa vymáha súdnou cestou.
3. V prípade skončenia pracovného pomeru je žiadateľ povinný uhradiť dlžnú sumu najneskôr v deň skončenia pracovného pomeru

08. 11. 2017